title: Youenn Gwernig
text: Youenn Gwernig, bet ganet e Skaer d'ar 5 a viz Here 1925 ha marvet e Douarnenez d'ar Meurzh 29 a viz Eost 2006, a oa ur barzh, ur c'haner, hag ur skrivagner (brezhonek dreist-holl, met ivez saoznek ha gallek) Eus e vicher e oa kizeller koad. Bevañ en deus graet er Stadoù-Unanet e-lec'h m'en deus graet anaoudegezh gant Jack Kerouac, ar barzh beatnik. Savet e oa bet gantañ Radio Tele Brezhoneg, ur gevredigezh evit difenn plas ar brezhoneg er skinwel, er bloavezhioù dek ha tri-ugent. E penn an abadennoù brezhonek eo bet ivez e FR3 Breizh er bloavezhioù pevar-ugent. E 1982 gounezet en deus Youenn Gwernig
  Priz "grand ouest" evit e levr kentañ : La grande tribu.
  
  Gant Al Liamm dreist-holl eo bet embannet e skridoù brezhonek, ha gounezet eo bet Priz Langleiz 1996 gantañ evit hollad e varzhonegoù.
  
  Bet eo bet kentañ prezidant Festival al levrioù e Breizh e 1990 e Karaez hag enoret gant un diskouezadeg e 2014.
  
  Tro-dro da Youenn Gwernig 
  
  "Youenn Gwernig a dalvez war eur skrivagner, o veza barz penn-kil-ha-troad. Skrivagner e heller dond da veza, evel ma teuer da veza prezegenner, a-bouez gouzoud ar vicher. Barz ez eur ken abred ha krouet, dre berz eun ijin guz ha ne zarempred ket ar zaliou-gwilioudi. Ha pa 'z eur ganet barz, ar blanedenn a ra deoh endalh d'en em zieubi diouz ar varzoniez evel m'en em zieub eur wezenn, ar barz ne c'hoari ket gand ar maerou-bloaz, anad eo. Ha setu perag Youenn Gwernig en em gav e stad a varzoniez vouilh euz devez kenta ar bloaz beteg hini Sant Jelvestr. N'eus netra zleet dezan evid kement-se, nemed eo kondaonet d'en em houzanv evel m'eo greet. Pebez digouez mad evidom !"
  
  Per-Jakez Helias
  
  Pladennoù 
  Distro ar Gelted, LP, 1974
  E-kreiz an noz, LP, 1975
  Private people
  Emañ ar bed va iliz (CD, 1990)
  Foeter Bro / Just a traveller / Compagnon de route (CD, 1993)
  
  Levrioù 
  An toull en nor (divyezhek brezhoneg-galleg), 1972
  An diri dir (teiryezhek brezhoneg-galleg-saozneg), 1976
  La grande tribu (romant, galleg), Grasset, 1982
  Un dornad plu (divyezhek brezhoneg-saozneg), Al Liamm, 1997
  Appelez-moi Ange (romant, galleg), Blanc Silex, 2002
  
  A bep seurt
   E anv a zo bet roet da Greizenn Sevenadurel Skaer (Egorenn Youenn Gwernig) e 2007.
   Un ti ar mediaoù a zo bet roet da anv Youenn Gwernig e Pont-ar-Veuzenn-Kimerc'h d'an 9 a viz C'hwevrer 2013
   Un diskouezhadeg Youenn Gwernig a oa bet e-kerzh festival al levrioù e Breizh, e ti ar mediaoù e Karaez (Ur pennad hent gant Youenn) etre an 23 a viz Here hag ar 7 a viz Du 2014
  
  Liammoù diavaez
   Youenn Gwernig war Kaouenn.net
   gwernig.com
   Youenn Gwernig war an Ina
  
  Notennoù ha daveennoù 
  
  Barzhed Breizh
  Kanerien Breizh
  Kanerien vrezhonek
  Skrivagnerien Breizh
  Ganedigezhioù 1925
  Marvioù 2006
  Priz Langleiz